Hendoni Eesti edetabelist, mis ei arvesta kohalikke tavaturniire, leiame nii mängijaid, kes käinud suurturniiridel pigem meelt lahutamas kui ka neid, kes läbinud edukalt netikvalifikatsioonide kadalippe. On mängijaid, kellel on regulaarsed saavutused ning on ühe-hiti-mehi. Seevastu kohalikus Olympicu edetabelis väljendub vältimatu komponendina mänguaktiivsus. Lihtne matemaatika näitab, et tabeli tipus troonivad Aleksandr Kl. ja Madis on veetnud kumbki Pargi turniirilaudades järjepanu umbes aasta! See on üsna kohutav number, kui arvestada et Olympicu pokkerituba on töötanud tänaseks alla kaheksa aasta ning sedagi, et näiteks seksile kulutab keskmine inimene terve oma eluea jooksul umbes 5 korda vähem aega...